ฉีดยาคุมหลังคลอดแบบ3เดือนตอนประจำเดือนมาวันที่2พอตกเยนประจำเดือนหายแล้วหลายอาทิตต่อมารู้สึกเหมือนมีอาการแบบคนท้องคือปัสสาวะบ่อยแสบขัดแบบนี้จะท้องไหมคะ
สวัสดีค่ะ หากได้ฉีดยาคุมกำเนิดในวันที่ 2 ของการมีประจำเดือน ยาฉีดคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที ซึ่งยาฉีดคุมกำเนิดจะสามารถช่วยป้องกันการตั้งครรภ์ได้มากกว่า 99% ดังนั้นโอกาสที่จะเกิดการตั้งครรภ์จึงน้อยมากสำหรับอาการปัสสาวะบ่อย ปัสสาวะแสบขัด ก็ไม่ใช่อาการของการตั้งครรภ์ อาการดังกล่าว น่าจะเกิดจากการติดเชื้อทางเดินปัสสาวะส่วนล่าง ซึ่งจะทำให้มีอาการปวด หรือแสบขณะปัสสาวะถ่าปัสสาวะบ่อยครั้ง กลั้นปัสสาวะไม่ได้รู้สึกปัสสาวะไม่สุดปัสสาวะอาจมีสีขุ่น หรือมีเลือดปนปวดบริเวณท้องน้อย และอาจมีอาการเจ็บขณะมีเพศสัมพันธ์ได้ ซึ่งเชื้อที่เป็นสาเหตุอาจเป็น- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม เชื้อแบคทีเรียเหล่านี้นอกจากจะทำให้มีตกขาวที่ผิดปกติมีอาการเจ็บขณะมีเพศสัมพันธ์แล้ว เชื้ออาจหลุดเข้าไปในกระเพาะปัสสาวะ และทำให้เกิดอาการอักเสบตามมาได้ในเบื้องต้นแนะนำให้ดื่มน้ำมากๆ เพื่อช่วยขับแบคทีเรียออกมาหลีกเลี่ยงการดื่มชา กาแฟ หรือแอลกอฮอล์ไม่กลั้นปัสสาวะหลีกเลี่ยงการมีเพศสัมพันธ์ไปก่อนชั่วคราว หากอาการไม่ดีขึ้นควรไปพบแพทย์เพื่อตรวจหาสาเหตุของเชื้อ และทานยาตามชนิดชองเชื้อค่ะ